Atte Toikka tunnettiin rap-piireissä taiteilijanimellä MKDMSK sekä Maski.

Rap-artisti Atte Toikka on kuollut. Tuomas Sarparanta

Rumba-lehti uutisoi, että nuori rap-artisti Atte Toikka on kuollut.

Toikka oli tehnyt rap-musiikkia jo pitkään. Hänet tunnettiin muun muassa Musta-Lista -yhtyeestä.

Viime aikoina hän teki soolouraa, ja tammikuun 3. päivänä hän julkaisi tuoreen Edelleen edellä -biisin sekä videon.

Hän oli myös työstämässä uutta albumia.

Toikan uraa pidettiin nousujohteisena, ja hänen julkaisemansa video keräsi huomattavat katsojamäärät muutamassa päivässä. Tähän mennessä sitä on katsottu yli 150 000 kertaa.

Jonne-meemeistä tuttu

Atte Toikka oli monelle tuttu myös niin sanotuista Jonne-meemeistä.

Kaikki sai alkunsa siitä, kun Toikka ja hänen ala-asteikäiset kaverukset poseerasivat rehvakkaasti, aitoon rap-henkeen ja he julkaisivat kuvan IRC-galleriassa. Pian etenkin Toikan kasvoista tehtiin useita ”Jonne-meemejä”, joihin oli liitetty hauskoja lausahduksia.

Muutama vuosi sitten Teleportaasi-niminen nettijulkaisu haastatteli Toikkaa. Samalla puheeksi tulivat Jonne-meemit.

Tuolloin Toikka oli vuonna 2009 perustetussa Laulavat Kulkurit -nimessä kokoonpanossa. Bändi oli tehnyt jo useita keikkoja, sekä olleet muun muassa Pyhimyksen lämppärinä.

Jonne-meemeihin Toikka osasi jo 13-vuotiaana suhtautua yllättävän kypsästi. Toki hän myönsi, että ensin meemit hieman ärsyttivät.

– Mä en kyllä tiedä mistä toi Jonne-nimi oikeen tulee. Mä joskus löysin joitain netistä ja ihmettelin niitä.

Haastattelussa sekä Toikka että hänen bändikaverinsa kertoivat, ettei Jonne-läpistä pidä loukkaantua, vaan loanheitto kannattaa kääntää hyödyksi.

Valitettavasti tuore suru-uutinen katkaisi Toikan lupaavan rap-artistin uran aivan liian aikaisin.

Toikka on julkaissut Instagramissa viimeisen kuvansa puolitoista viikkoa sitten, tuolloin hän oli Berliinissä.

Fanit ovat osaa suureen suruun.

– Kaunista taivasmatka, musiikki jää elämään, eräs faneista toivottaa.

Mikäli kuva ei näy, voit katsoa sen täältä.